Решение на Общия съд от 14 януари 2026 г. — Kimpton Hotel & Restaurant Group/EUIPO — Kamstar (Kimkom и Kimsum)
(Дела T-619/24 и T-621/24)1
(Марка на Европейския съюз — Производство по възражение — Заявки за словни марки на Европейския съюз „Kimkom“ и „Kimsum“ — По-ранна словна марка на Европейския съюз „KIMPTON“ — Относително основание за отказ — Вероятност от объркване — Сходство на услугите — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Kimpton Hotel & Restaurant Group LLC (Уилмингтън, Делауеър, Съединени щати) (представители: A. von Mühlendahl, C. Eckhartt, P. Böhner и C. Reineke, адвокати)
Ответник: Служба на Европейския съюз за интелектуална собственост (представители: M. Eberl и V. Ruzek)
Друга страна в производството пред апелативния състав: Kamstar GmbH (Дюселдорф, Германия)
Предмет
С жалбите си на основание член 263 ДФЕС жалбоподателят иска частичното изменение на решенията на първи апелативен състав на Службата на Европейския съюз за интелектуална собственост (EUIPO) от 23 септември 2024 г. (преписки R 2369/2023-1 и R 2370/2023-1).
Диспозитив
Съединява дела T-619/24 и T-621/24 за целите на съдебното решение.
Отменя частично решенията на първи апелативен състав на Службата на Европейския съюз за интелектуална собственост (EUIPO) от 23 септември 2024 г. (преписки R 2369/2023-1 и R 2370/2023-1) и ги изменя в смисъл, че уважава възраженията срещу регистрацията на словните марки „Kimkom“ и „Kimsum“ като марки на Европейския съюз за услугите по „временно настаняване за полагане на грижи за възрастни хора“ от клас 43 и отхвърля заявките за регистрация на посочените марки за тези услуги.
EUIPO понася направените от нея съдебни разноски, както и тези на Kimpton Hotel & Restaurant Group LLC.
____________
1 ОВ C, C/2025/586, 3.2.2025 г.